text: La nova Casa de Joves - ActuaCoop
  post-template-default,single,single-post,postid-3338,single-format-standard,bridge-core-1.0.4,ajax_fade,page_not_loaded,,qode-theme-ver-18.0.6,qode-theme-bridge,qode_header_in_grid,wpb-js-composer js-comp-ver-6.9.0,vc_responsive
  La nova Casa de Joves
  17 May La nova Casa de Joves
  Posted at 11:54h in Actua, Casa de Joves, Pisos autonomia	by	marcos 0 Comments
  La nova Casa de Joves Vila-seca canvia d'ubicació per millorar el suport educatiu i socio-laboral dels adolescents
  Després de gairebé 10 anys donant suport educatiu i socio-laboral més enllà dels 18 anys a joves tutelats i extutelats, la Casa de Joves Vila-seca ha inaugurat aquest divendres al matí la seva nova Casa, unes noves instal·lacions ubicades al carrer Verge de la Pineda, de Vila-seca, que permetran millorar el suport educatiu i socio-laboral que els professionals ofereixen als adolescents. La nova Casa continua a Vila-seca, municipi que ofereix qualitat de vida, serveis formatius, socials i culturals.
  La Casa de Joves Vila-seca és un projecte de la cooperativa d'iniciativa social Actua, un
  recurs integrat a la xarxa de recursos d'habitatge de l'Àrea de Suport al Jove Tutelat i Extutelat (ASJTET) del Departament de Treball, Afers Socials i Famílies de la Generalitat de Catalunya. Es tracta d'un centre residencial sòcio-laboral que té l'objectiu de prevenir i/o pal·liar la situació de risc en què es troba un sector de la població adolescent fins als 21 anys. Des de la Casa de Joves de Vila-seca s'ofereix un recurs alternatiu a la família donant resposta a les necessitats materials, físiques, afectives psíquiques i socials, procurant un desenvolupament dels joves atesos, orientat a la emancipació i inserció laboral.
  El canvi d'ubicació de la Casa de Joves de Vila-seca no només representa un canvi físic, sinó que suposa una millora notable en el projecte. Gràcies a les característiques del nou espai, els professionals podran oferir als joves un procés cap a
  l'autonomia més específic, graduat i adequat a cada moment vital.
  Tot i ubicar-se en un mateix edifici, les noves instal·lacions disposen de tres habitatges diferenciats i totalment independents entre ells: La Casa, el Pis i el Loft. Aquest fet possibilita atendre les necessitats del moment dels joves i oferir l'espai d'acompanyament adequat a cada moment.
  En primer lloc, s'ofereix un acompanyament educatiu i continuo als joves durant la seva primera fase d'estada a la Casa, mentre assoleixen les competències necessàries i s'inicia l'elaboració i posada en funcionament de l'itinerari d'emancipació. Posteriorment, els joves tenen l'oportunitat d'anar a viure al Pis compartit, on poden posar en pràctica els coneixements adquirits de forma autònoma, començant a viure sols per primer cop, amb acompanyament educatiu, però sense presència contínua. I, finalment, hi ha la possibilitat que els joves comencin a viure a l'últim dels habitatges, el Loft individual, on poden finalitzar el procés i acabar-lo de forma totalment individual i trobant-se a sí mateix, amb un suport educatiu més puntual.
  En l'acte d'inauguració hi ha participat nombroses personalitats i professionals com ara el regidor de Relacions Ciutadanes i Dinamització de l'Ajuntament de Vila-seca, Josep Toquero; la regidora de Benestar Social i Polítiques d'Igualtat de l'Ajuntament de Vila-seca, Lucía Teruel; la cap del Servei d'Atenció a la Infància i l'Adolescència de Tarragona, Isabel Carrasco; el cap del Centre de Programes Territorial de l'Àrea de Suport al Jove Tutelat i Extutelat de Tarragona, Joan Francesc Montamat; el coordinador de l'Equip de Medi Obert de Tarragona i Terres de l'Ebre, Eduard Burcet; representants d'Equips d'Infància i Adolescència (EAIA), directors i representants de Centres d'Acollida i Residencials del territori, Tècnics de Medi Obert, entre altres.